**เอกสารประกอบการคัดเลือกศูนย์เรียนรู้การเพิ่มประสิทธิภาพการผลิตสินค้าเกษตรดีเด่น ปี 2566**

**อำเภอตะพานหิน จังหวัดพิจิตร**

1.ประวัติและความเป็นมา

 1.1 ประวัติเกษตรกรต้นแบบ

**ชื่อเกษตรกรต้นแบบ :** นายพิษณุ อรรคนิวาส อายุ 61 ปี เลขบัตรประชาชน 3-6604-00072-87-3

**ที่อยู่ :** บ้านต้นชุมแสง บ้านเลขที่ 63/1 หมู่ที่ 1 ตำบลงิ้วราย อำเภอตะพานหิน จังหวัดพิจิตร

**เบอร์โทรศัพท์ :** 093-2292546

สมัยก่อนประกอบอาชีพเป็นนักสำรวจน้ำมันดิบภาคพื้นเอเชีย ไปทำงานต่างพื้นที่เพื่อต้องการรายได้มาก ๆ มาเลี้ยงครอบครัวให้อยู่อย่างสบาย แต่พอถึงเวลาหนึ่งก็คิดอยากกลับมาอยู่กับครอบครัว จึงเริ่มหันกลับมาทำการเกษตรเป็นอาชีพหลักตั้งแต่ปี 2537 มีการศึกษาความรู้ ศึกษาดูงาน เรียนรู้จากที่ต่าง ๆ และนำมาปฏิบัติจริง โดยในช่วงนั้นเกิดการระบาดของหอยเชอรี่เป็นจำนวนมากในพื้นที่ตำบลงิ้วราย อำเภอตะพานหิน ทำให้เกษตรกรใช้สารเคมีกำจัดศัตรูพืชเป็นจำนวนมาก ทำให้ระบบนิเวศน์สิ่งมีชีวิตเสียหาย มีคนป่วยเป็นโรคจากการใช้สารเคมีเป็นจำนวนมาก โดยสิ่งที่ทำให้ได้เปลี่ยนแนวคิดและพฤติกรรมทางการเกษตร จากกรณีที่หลานชายของภรรยาได้เสียชีวิต เนื่องจากดื่มสารเคมีที่อยู่ในขวดสีชาเข้าไป คิดว่าเป็นยา ทำให้คิดได้ว่าเราควรหันมาสนใจเรื่องการใช้สารเคมีที่ถูกต้อง ลดการใช้สารเคมีและรักษาสิ่งแวดล้อม เพื่อจะได้ทำให้การดำรงชีวิต สุขภาพ สิ่งแวดล้อมของเราและในชุมชนดีขึ้น

ปี 2545 มีแนวคิดการรวมกลุ่มชาวนาขึ้นมีการแลกเปลี่ยนเรียนรู้ร่วมกัน และก็มีการเก็บรวบรวมเมล็ดพันธุ์ข้าวจากเกษตรเพื่อเป็นทุนเริ่มของกลุ่มได้ 75,000 บาท และก่อตั้งโรงเรียนเกษตรกรชาวนาขึ้นมาประมาณ 30 ราย และตั้งชื่อเป็น “กลุ่มข้าวชุมชน” และก็มีการพัฒนากลุ่มอย่างต่อเนื่อง
 ปี 2552 กรมข้าว ได้สนับสนุนให้จัดตั้งเป็นศูนย์ข้าวชุมชน และได้รับการสนับสนุนด้านต่าง ๆ จากหน่วยงานต่าง ๆ เพื่อนำมาพัฒนาเกษตรกรและกลุ่มให้มีความยั่งยืน

ปี 2559 มีความภูมิใจที่มีโอกาสไปเรียนรู้หลักการทรงงานของในหลวงรัชกาลที่ 9 หลักสูตร “ผู้นำการพัฒนาอย่างยั่งยืน รุ่นที่ 1” โดยมูลนิธิชัยพัฒนาเป็นผู้จัด ซึ่งเป็นหลักสูตรที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ทรงให้แนวทาง คือ เข้าใจ เข้าถึง พัฒนา ซึ่งหลังจากที่ได้ไปเรียนรู้และพัฒนาตนเองก็ได้ความรู้และแนวคิดต่าง ๆ กลับมาใช้และถ่ายทอดความรู้ให้เกษตรกรในชุมชนต่อไป และรางวัลที่ภูมิใจ ได้แก่ รางวัลเกษตรกรผู้นำศูนย์ข้าวชุมชนดีเด่น ระดับประเทศ ปี 2559 รางวัลครอบครัวชาวนาตัวอย่างในมูลนิธิข้าวไทย ในพระบรมราชูปถัมภ์

 1.2 ประวัติศูนย์เรียนรู้การเพิ่มประสิทธิภาพการผลิตสินค้าเกษตร อำเภอตะพานหิน จังหวัดพิจิตร

 ในปี 2549 กรมส่งเสริมการเกษตร กระทรวงเกษตรและสหกรณ์ ได้จัดตั้งศูนย์เรียนรู้การเพิ่มประสิทธิภาพการผลิตสินค้าเกษตร (ศพก.) ขึ้น เพื่อให้เป็นแหล่งเรียนรู้ด้านการเกษตรของชุมชนที่เกิดจากปัญหาของชุมชน และสามารถตอบสนองความต้องการด้านการเกษตรของชุมชนได้ และเป็นเครื่องมือ
ในการส่งเสริมการเกษตร โดยเน้นการเรียนรู้จากเกษตรกรต้นแบบที่ประสบความสำเร็จ โดยเริ่มจากเป็นเครือข่าย : ศูนย์ส่งเสริมและผลิตเมล็ดพันธุ์ข้าวชุมชนตำบลงิ้วราย และต่อมา ปี 2552 ได้รับการคัดเลือก
ให้เป็นศูนย์เรียนรู้การเพิ่มประสิทธิภาพการผลิตสินค้าเกษตร (หลัก) ของอำเภอตะพานหิน จังหวัดพิจิตร

 1.3 สถานการณ์ปัจจุบัน

- เป็นศูนย์เรียนรู้เรื่องข้าว ถ่ายทอดความรู้ในการคัดพันธุ์ข้าว และการผลิตข้าวแบบลดต้นทุน

- มีแปลงเรียนรู้ด้านการผลิตข้าว

- **ฐานการเรียนรู้ที่ 1 การวิเคราะห์ดิน**

- **ฐานการเรียนรู้ที่ 2 การผลิตเมล็ดพันธุ์**

- **ฐานการเรียนรู้ที่ 3 การผลิตสารชีวภัณฑ์**

- **ฐานการเรียนรู้ที่ 4 ศาสตร์พระราชา**

2. ความสำเร็จตามเป้าหมายหลักของศูนย์เรียนรู้การเพิ่มประสิทธิภาพการผลิตสินค้าเกษตร

 2.1 สิ่งที่ประสบความสำเร็จด้านต่าง ๆ คือ

 - มีเกษตรกรเข้ามาแลกเปลี่ยนเรียนรู้ ศึกษาดูงาน และนำกลับไปปฏิบัติ

 - มีการผลิตปุ๋ยชีวภาพ สารชีวภัณฑ์ ใช้ลดต้นทุนและเพิ่มผลผลิตในการผลิตข้าว

 - มีการผลิตเมล็ดพันธุ์ข้าว ผลิตข้าวประจำถิ่นที่มีคุณภาพไว้บริโภคและจำหน่าย

 - มีการการแปรูปข้าวสารที่ปลอดภัยและจำหน่ายที่โรงพยาบาลสมเด็จพระยุพราชตะพานหิน 2.2 หลักการบริหารจัดการศูนย์เรียนรู้การเพิ่มประสิทธิภาพการผลิตสินค้าเกษตร คือ

 - มีการประชุมหาแนวทางในการทำงานร่วมกันของศพก. และศพก.เครือข่าย

 - มีพัฒนาฐานเรียนรู้ให้มีความน่าสนใจ โดยให้ศพก.เครือข่ายเข้ามามีส่วนร่วม

 - มีการประชาสัมพันธ์ข้าวสารและการให้บริการต่าง ๆ แก่เกษตรกรอย่างต่อเนื่อง

3. ปัจจัยที่ทำให้ประสบความสำเร็จและยั่งยืน

 เริ่มต้นจากตนเองก่อนโดยยึดหลักเศรษฐกิจพอเพียงในการดำเนินกิจกรรมต่าง ๆ ตามรอยในหลวงรัชกาลที่ 9 สร้างแรงบันดาลใจให้ตนเอง และจะก้าวต่อไปอย่างไรให้มั่นคง มีความซื่อสัตย์ สุจริต เสียสละให้ชุมชน กลุ่มองค์กร นำข้อดี ข้อเสียของต้นเองมาปรับปรุง และพัฒนาตนเองอยู่เสมอ แสวงหาความรู้ใหม่ ๆ สะสมประสบการณ์ต่าง ๆ ที่หลากหลายในการทำงาน เพื่อจะได้นำมาปรับใช้ในการประกอบอาชีพ และถ่ายทอดให้เกษตรกรที่สนใจเข้ามาเรียนรู้ ศึกษาดูงานทำให้เขาสามารถนำกลับไปใช้ให้เกิดประโยชน์กับ
การประกอบอาชีพได้

4. แผนพัฒนาศูนย์เรียนรู้การเพิ่มประสิทธิภาพการผลิตสินค้าเกษตรในอนาคต

 นอกจากการดำเนินกิจกรรมที่จัดทำอยู่แล้วคือ การประชุมคณะกรรมการเครือข่ายศพก. พัฒนาฐานเรียนรู้ การติดตามงานร่วมกันของเครือข่ายศพก. และกิจกรรมที่มีแนวทางเพิ่มเติมของในส่วนศูนย์เครือข่ายศัตรูพืชชุมชน ที่อยากจะให้มีการพัฒนาเกษตรให้เป็นชาวนาอาสาพัฒนา หมู่บ้านละ 3 ท่าน เพื่อติดตามเฝ้าระวังการสำรวจศัตรูพืชข้าวให้แก่ชุมชน ให้ความรู้ แนวทางการปฏิบัติ และคำแนะนำแก่เกษตรกร เพื่อแก้ไขสถานการณ์ได้ทันที และรายงานให้ศพก.หลักและศพก.เครือข่ายต่าง ๆ ได้รับทราบ ตลอดฤดูการผลิต